钦定古今图书集成/明伦汇编/闺媛典/第300卷 > 皇清三十三 > 赵业鸿妻潘氏
## 钦定古今图书集成/明伦汇编/闺媛典/第300卷 > 皇清三十三 > 赵业鸿妻潘氏

按《胶州志》：“潘氏，廪生赵业鸿妻。宜室宜家，事亲以孝闻。姑卧病，躬尝药饵，三年如一日。鸿性至孝，氏体夫志，以奉甘旨。鸿以父丧，哀毁呕血，形骸骨立。胞弟罹飞祸，以身与子代缧绁者年馀，卒破家，脱弟于难，无怨言。鸿亡，氏矢志教子，以母仪代父训，述祖德。燕孙谋育四子，森森玉立。仲孙文照登第，擢词林。氏年七” 十有三。